Valdete Idrizi

Valdete Idrizi lindi në vitin 1973 në Mitrovicë, një qytet i njohur për përzierjen e tij etnike dhe kulturore. E njohur për angazhimin e saj në fushën e ndërtimit të paqes dhe fuqizimin e grave, Valdete është një ndërmjetësuese e shkëlqyer dhe një aktiviste për të drejtat e njeriut. Përpjekjet e saj për promovimin e bashkëjetesës dhe zgjidhjen paqësore të konflikteve e bënë atë një figurë të rëndësishme në Kosovën pas luftës.

Valdetja është bija e një minatori, një profesion që ka ndikuar thellësisht në formimin e saj si person. Frymëzuar nga tregimet e babait të saj, ajo ka zhvilluar një ndjenjë të fortë të solidaritetit dhe përkatësisë ndaj komunitetit të saj. Rritur në një familje të madhe me tetë fëmijë, Valdeteja qysh herët u përfshi në aktivitete shoqërore dhe kulturore. Pavarësisht përjetimeve të vështira gjatë luftës, ajo mbetet e përkushtuar për të ndihmuar komunitetin e saj.

Valdete është një grua e fortë, e pavarur, e cila ka fituar besimin e komunitetit dhe të stafit të saj. Ajo është një analiste e shkëlqyer, e cila i vë në praktikë idetë e saj, krijon iniciativa të qëndrueshme, shumë bujare – dhe shumë këmbëngulëse.

## Organizatat dhe Aktivitetet Kryesore 
Që nga viti 2001, Valdete Idrizi ka udhëheq OJQ-në multietnike "Community Building Mitrovica" (CBM), e cila punon për të ndërtuar ura midis komuniteteve në rajon. CBM ka forcuar pozitën e grave, ka mbështetur komunitetin rom dhe ka promovuar lirinë e shprehjes. Përpjekjet e saj për krijimin e një dialogu ndëretnik janë të njohura si brenda ashtu edhe jashtë Kosovës.

## Aktivizimi Politik dhe Kandidimet 
Valdete Idrizi edhe kur ka qenë e përfshirë drejtpërdrejt në politikë duke vazhduar deri në ditët e sotme, ajo ka lobuar dhe ka mbështetur çështje të rëndësishme që kanë të bëjnë me paqen dhe ndërtimin e një shoqërie të drejtë. Ajo ka ndikuar në krijimin e lidhjeve midis komuniteteve dhe ka promovuar bashkëjetesën paqësore në Mitrovicë, pavarësisht ndarjeve etnike.

Në vitin 2019 Valdete Idrizi ishte deputete në Kuvendin e Republikës së Kosovës, si përfaqësuese e popullit, e cila kandidoj me partinë PDK. Valdete Idrizi poashtu ka qenë kandidatja e PDK-së për kryetare të Komunës së Mitrovicës në Zgjedhjet Lokale të vitit 2017. Valdete Idrizi më parë ishte anëtare e FER-it, ndërsa pas shuarjes së kësaj partie aktivitetet e saj i ka zhvilluar si pjesë e shoqërisë civile.

## Protestat dhe Veprimet e Drejtpërdrejta 
Gjatë trazirave të marsit 2004 në Kosovë, Valdete Idrizi u përpoq të mbronte Kishat Ortodokse Serbe nga djegia, duke treguar një guxim të jashtëzakonshëm në rezistencën ndaj dhunës. Ajo ka qenë gjithmonë një mbështetëse e fuqishme e dialogut paqësor dhe ka kundërshtuar çdo formë të dhunës. Valdete Idrizi, së bashku me organizata partnere nga Mitrovica, ka bërë përpjekje të mëdha për të fuqizuar Koalicionin e Paqes në Mitrovicë, një rrjet i OJQ-ve nga të dy anët e qytetit. Ajo ka qenë shumë aktive në rritjen e ndërgjegjësimit të qytetarëve të Mitrovicës dhe shoqërisë civile për planet për Mitrovicën – në veçanti, propozimi i Marti Ahtisaarit për planifikimin pas pavarësisë së Kosovës, i cili përqendrohet kryesisht në Mitrovicë. Ajo ka zbatuar programe për të rritur ndikimin e shoqërisë civile, duke krijuar një mekanizëm për kontakt midis OJQ-ve dhe politikanëve në Mitrovicë, për të ndihmuar në mbështetjen e procesit të kontaktimit (Bordi për Mitrovicën) për Mitrovicën në pakon e Ahtisaarit. Ajo dhe kolegët e saj kanë organizuar shumë takime, duke përfshirë debate ndërmjet qytetarëve, liderëve të komunitetit, politikanëve dhe aktorëve të tjerë, me qëllim që të jenë më proaktivë dhe të kontribuojnë në stabilitetin e qytetit dhe rajonit. Ajo është një besimtare e zjarrtë në paqen përtej kufijve dhe etnive.

## Ndikimi në Çështje Kombëtare 
Valdete ka luajtur një rol të rëndësishëm në promovimin e zgjidhjeve paqësore të konfliktit në Kosovë dhe ka ndihmuar në fuqizimin e komuniteteve të margjinalizuara. Përmes punës së saj në CBM dhe në organizata të tjera, ajo ka ndihmuar në ndërtimin e një të ardhme më të ndritur për Kosovën.

## Çmimet dhe Njohjet 
Në vitin 2008, Valdete Idrizi u shpall fituese e çmimit "International Women of Courage Award", dhënë nga Sekretarja Amerikane e Shtetit, Condoleezza Rice. Ky çmim e njohu përkushtimin e saj ndaj paqes dhe të drejtave të njeriut.

## Referime 
*https://www.balkanmediation.org/people/valdete-idrizi/
* https://www.europarl.europa.eu/meetdocs/2004_2009/documents/dv/dsee_20081204_03_/DSEE_20081204_03_en.pdf
* https://oralhistorykosovo.org/valdete-idrizi/